“தினகரனுக்கு எதிராக சசிகலா இந்தளவுக்குக் கோபத்தை வெளிப்படுத்துவதற்குக் காரணமே, அவருடைய குடும்ப உறவுகள்தான். தினகரனின் தன்னிச்சையான செயல்பாடுகளும் இளவரசி குடும்பத்து உறுப்பினர்களின் நடவடிக்கைகளையும் அவருடைய கவனத்துக்கு உடனுக்குடன் கொண்டு செல்லப்படுகிறது. ‘கட்சியின் முழு அதிகாரமும் உங்கள் கையில்தான் இருக்கிறது. நீங்கள் வெளியில் வரும்போது, அந்த அதிகாரம் தொடர வேண்டும் என நினைக்கிறோம். தினகரனை இனியும் செயல்பட அனுமதித்தால், பொதுச் செயலாளர் பதவியும் கையைவிட்டுப் போய்விடும். நாங்களும் ஒதுங்கிக் கொள்ள வேண்டியதுதான். பணத்தை வைத்து மொத்த எம்எல்ஏ-க்களையும் விலை பேசிவிடுவார்’ என எச்சரித்துள்ளனர். இதன்பிறகே, தினகரன் ஆதரவு நிர்வாகிகளிடம் கடுமையைக் காட்டினார் சசிகலா” என்கிறார் மன்னார்குடி அ.தி.மு.க பிரமுகர் ஒருவர்.